Tasuqilt, d tussna s way-s yessaweḍ umdan ad yerr awal neɣ aḍris s tutlayt ɣer tutlayt niḍen mebla ma yesruḥ anamek n tutlayt tamezwarut, tussna-a, tella seg zik, maca ur as-fkin ara isem “ tasuqilt”. Armi d aseggas 1540 i yessaweḍ umussnaw “ Etienne DOLET” ad as-yefk isem i taɣult-a. Syen usan-d yimnuda niḍen i yefkan tibadutin i tsuqilt: 1.2.1 Tabadut 1: Tasuqilt d ayen yettarran izen yettedday s sshala, ɣer winna akken ur nesi ara abrid srid ɣur-s. Ɛlaḥsab n Jean René Ladmiral: « iswi n tsuqilt, tekkat ad aɣ-tḥader seg tuɣalin ɣer tɣuri n uḍris anaṣli »4 1.2.2 Tabadut 2: Ɛlaḥsab n DUBOIS : tasuqilt, txeddem i useddi n yizen seg tutlayt tamezwarut (taɣbalut) ɣer tutlayat n wawwaḍ (cible), awal-a yezdi armud d ufaris-ines: izen anican am tsuqilt n yizen aɣbalu deg unamek; tasuqilt terza kan iḍrisen yettwarun. 5 1.2.3 Tabadut 3: Deg usegzawal “Issin”, Kamal BUƐMARA, yefka-d tabadut n tsuqilt, yenna: